ఇమాద్ వసీం

సయ్యద్ ఇమాద్ వసీం హైదర్ (జననం 1988, డిసెంబరు 18 ) పాకిస్తానీ క్రికెట్ ఆటగాడు. ఎడమచేతి వాటం ఆల్ రౌండర్ గా రాణించాడు. 2017 ఐసీసీ ఛాంపియన్స్ ట్రోఫీని గెలుచుకున్న పాకిస్తాన్ జట్టులో సభ్యుడిగా ఉన్నాడు. ఇమాద్‌ను టీ20 స్పెషలిస్ట్‌గా కూడా పిలుస్తారు.

2018 ఆగస్టులో, పాకిస్థాన్ క్రికెట్ బోర్డ్ ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఒకడిగా ఉన్నాడు. 2019 మార్చిలో, మొదటిసారిగా పాకిస్తాన్ వన్డే ఇంటర్నేషనల్ జట్టుకు కెప్టెన్‌గా వ్యవహరించాడు.

ప్రారంభ, వ్యక్తిగత జీవితం 
వాసిం వేల్స్‌లోని స్వాన్సీలో జన్మించాడు. ఇతని తండ్రి కొంతకాలం యుకెలో ఇంజనీర్‌గా పనిచేశాడు. వాసిమ్ చాలా చిన్న వయస్సులో ఉన్నప్పుడు అతని తల్లిదండ్రులు పాకిస్తాన్‌కు తరలివెళ్ళారు, దాంతో అక్కడ అన్ని ఫస్ట్-క్లాస్ క్రికెట్ ఆడాడు. క్రికెట్‌లో తన కెరీర్‌కు ముందు మెడిసిన్ చదువుతున్నాడు, అయితే అండర్-19 పాకిస్తాన్ జట్టుకు ఆడే అవకాశం రావడంతో మెడిసిన్ వదిలేశాడు.

2019 ఆగస్టులో ఇస్లామాబాద్‌లోని షా ఫైసల్ మసీదులో సనియా అష్ఫాక్‌ను వసీం వివాహం చేసుకున్నాడు.

అంతర్జాతీయ క్రికెట్ 
2015 మే  24న లాహోర్‌లో జింబాబ్వేపై పాకిస్తాన్ తరపున తన ట్వంటీ20 అంతర్జాతీయ క్రికెట్ లోకి అరంగేట్రం చేసాడు. 2015 జూలై 19న శ్రీలంకతో జరిగిన మ్యాచ్‌లో పాకిస్తాన్ తరపున తన వన్డే అంతర్జాతీయ క్రికెట్ లోకి అరంగేట్రం చేశాడు. 2016 ఐసీసీ వరల్డ్ ట్వంటీ 20 కొరకు పాకిస్తాన్ జట్టులో ఎంపికయ్యాడు. 2016లో, అతను విండీస్‌తో జరిగిన మ్యాచ్‌లో 5/14 స్కోరుతో టీ20లలో 5-ఫెర్ తీసుకున్న 1వ పాకిస్తానీ స్పిన్నర్ అయ్యాడు. 2017 ఐసీసీ ఛాంపియన్స్ ట్రోఫీలో గెలిచిన పాకిస్తాన్ జట్టులో వాసిమ్ సాధారణ సభ్యుడు. ఐసీసీ టీ20 బౌలింగ్ ర్యాంకింగ్స్‌లో అగ్రస్థానంలో నిలిచినందున, అతను 2017లో పాకిస్తాన్ టీ 20 ప్లేయర్ ఆఫ్ ది ఇయర్ అవార్డును కూడా గెలుచుకున్నాడు.

2019 క్రికెట్ ప్రపంచ కప్ కోసం పాకిస్తాన్ జట్టులో ఎంపికయ్యాడు. 5 ఇన్నింగ్స్‌లలో 54.00 సగటుతో 162 పరుగులు చేశాడు.

2020 ఏప్రిల్ నాటికి, అంతర్జాతీయ క్రికెట్ కౌన్సిల్ వన్డే ఇంటర్నేషనల్ ఆల్ రౌండర్ ర్యాంకింగ్స్‌లో మూడవ స్థానంలో, ట్వంటీ 20 అంతర్జాతీయ బౌలింగ్ ర్యాంకింగ్స్‌లో ఏడవ స్థానంలో ఉన్నాడు.

2020 జూన్ లో, కరోనా-19 మహమ్మారి సమయంలో ఇంగ్లాండ్‌లో పాకిస్తాన్ పర్యటన కోసం 29 మంది సభ్యుల జట్టులో ఎంపికయ్యాడు. 2021 సెప్టెంబరులో, 2021 ఐసీసీ పురుషుల టీ20 ప్రపంచ కప్ కోసం పాకిస్తాన్ జట్టులో ఎంపికయ్యాడు.

మూలాలు

బాహ్య లింకులు 
 

జీవిస్తున్న ప్రజలు
1988 జననాలు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ క్రికెట్ క్రీడాకారులు